text: Golf-drøm bliver til virkelighed på Bahamas
  23 januar 2014 kl. 13.17
  Den professionelle golfspiller, Line Vedel, tager torsdag hul på et nyt kapitel i sin karriere. Hun debuterer i LPGA Touren, hvor den første turnering i sæsonen spilles på Bahamas.
  Pure Silk Bahamas LPGA Classic bliver spillet på Ocean Club Golf Course på Paradise Island. Line Vedel ankom til stedet med sine forældre og kæresten Ronni, som også er hendes træner og caddie, tidligere på ugen.
  Line Vedel, der er fra Haderslev, kvalificerede sig til den prestigefyldte (og pengestærke) turnering med en 9.-plads på tour-skolen i december. LPGA Touren er den største kvindelige golf-tour. Hun har været professionel golfspiller i tre år og været med i Ladies European Tour.
  Men i LPGA touren møder hun hver uge golfens helt store stjerner. Der er således fem spillere fra verdensranglistens top-10 med på Bahamas. Sæsonens første turnering har 108 deltagere.
  Præmiesummen er 1,3 millioner dollars ? med 195.000 dollars til vinderen?
  
  